בס"ד

אליך אחי היקר!

אשאל אותך שאלה, מה היית עושה אם החבר הכי טוב שלך עומד לאכול מאכל טעים אבל מקולקל או יותר גרוע ומורעל? האם היית מודיע לו על כך?  היית מזהיר אותו?

ואם הוא היה עונה לך, מה אכפת לך אל תתערב לי בחיים, אני נהנה כרגע נקודה.

האם היית עוזב אותו לנפשו במצפון נקי ולאחר מכן כשהיה מתפתל בייסורי נפשו ומפרפר בין חיים למוות ומת מהרעל, האם היית מרגיש שעשית הכל כדי שהוא לא יגיע למצב חמור זה?

אחי היקר – אם אתה חילוני או מסורתי, דע לך שאתה מאכיל את עצמך – את נשמתך רעל שבמוקדם או במאוחר בטוח יזיק לך, אלוקים הוא ארך אפיים אבל זה לא אומר בכלל שהוא מוותר לך – הוא רק מחכה שתחזור אליו, שתחזור לזרועותיו האוהבות.

אתה בן של מלך ואין דרכו של בן מלך להתלכלך בתרבויות של העבדים – הגויים, יש לך תורה, יש לך מצוות – הדרך חיים הכי טובה ונכונה.

לפי כל הסימנים והזעזועים שעוברת ארצנו והעולם כולו, רואים ומרגישים שאבא שלנו שבשמים מעוניין שנתעורר – נחזור אליו.

אלוקים מעוניין להביא את המשיח בקרוב מאד אבל מי שלא יהיה מוכן ברוחניות כראוי חבל לו על הזמן.

כמו שאומרים ''אל תאמר מחר פן יהיה מאוחר'' – חיינו קצובים וחייבים לעשות דחוף כמה צעדים קדימה: שבת, תפילין, טהרת משפחה.

להלן מספר שאלות שעשויות להתעורר לך!

שאלה: מהיכן אתה יודע שהמשיח קרוב?

תשובה: משלשה מקורות:

1. ממקורות היהדות 2. מהמציאות 3. מדברי הרבנים והמדענים

1. ממקורות היהדות: כל יהודי שיפתח בתורה, בנביאים ובגמרא ויבדוק מה צריך להיות לפני ביאת המשיח יראה שהכל התקיים בנו, כל הסימנים שמובאים במקורות היהדות לגבי זמן ביאת המשיח מוכיחים בבירור מוחלט שאין עליו שום ספק שאנו נמצאים בזמן קטן לפני הגאולה (מקורות: מסכת סנהדרין סז. סנהדרין צז)

בתנ"ך: דניאל ב -מה  מלבים ''הודיע בזה איך יהיה זה, שזה יהיה ע''י מלחמות גוג ומגוג שיתקבצו כל בני אדום להלחם נגד בני ישמעאל ויכלו זה את זה... וזה יהיה קץ הימים ותכליתם''

''שעתידים בני ישמעאל לעורר מלחמות חזקות בעולם'' (זוהר וירא עמ' לב')

''והיית להם למשמר- ''כי בעת שיתחילו הישמעאלים (הערבים) להרע בירושלים יקומו האדומים נגדם ויהרגו אותם, ומזה יסתבב שאחר כך יהרגו הם באדומים ויהיה חרב איש באחיו'' (יחזקאל לח-ז מלבי''ם)

מי הם בני אדום ? ומי הם בני ישמעאל? כתוב בהקשר לעונש שהשם יתן אחרית הימים למחריבי בתי מקדשינו ''מצרים לשממה תהיה ואדום למדבר שממה'' (יואל ד-יט) מסביר המלבים ''מצרים -הוא כולל מאמיני דת הישמעאלים (איסלם) שראש המחריבים בית ראשון היה אשור ובבל שהם נכנסו אחר כך תחת אמונת מצרים'' 

וכן פירש הרד''ק ''מצרים -זכר (הזכיר) מצרים בעבור הישמעאלים ואדום בעבור מלכות רומי, ואלה שתי האומות (הכוונה שתי הדתות הנצרות והאיסלם) הנה גוברות זה ימים רבים ותהיינה עד עת גאולה ... וזכר מצרים בעבור ישמעאלים כי אשת ישמעאל היתה מצרית ...וכן אימו הגר המצרית לפיכך ייחס אומה (דת) הזאת למצרים. וזכר אדום בעבור מלכות רומי.'' וכידוע עשו הוא אדום ונקרא כך בעיקר מפני שאמר ''הלעיתני נא מן האדום האדום הזה על כן קרא שמו אדום'' זאת אומרת שהמהות של עשו-אדום זה רדיפת תאוות והנאת הרגע והתרבות שמייצגת את זה זו אדום וזו בעצם כיום ארצות הברית בפרט וכל התרבות המערבית בכלל שהם כיום התחילו במלחמה עם ישמעאל.

2. מהמציאות: ישנם הרבה סימנים והוכחות מהמציאות שאנו לקראת הגאולה ממש. 

ישנם כמה סימנים:

סימן א': זה התחיל בסכינים, המשיך באבנים התדרדר לאקדחים והתקדם לרובים ורמונים ועכשיו זה מכוניות תופת ומתאבדים.

האם אין פה יד מכוונת?

אבא שלנו מנסה להעיר אותנו ואנו ישנים אדישים ממשיכים לאכול את הרעל, להתנהג כמו גויים ללמוד ממעשיהם- דבר שהורס אותנו ואת נשמותינו ואבא – אלוקים מנסה להעיר אותנו – שולח ערבים עם סכינים ואנו טועים וחושבים לבחור ימין או שמאל ולא מבינים שהכל רק חול והאמת היחידה שאלוקים הוא ראש הממשלה הוא שר הביטחון האמיתי ובלעדיו אין לנו בטחון בכלום כלום כלום. 

ואלוקים רוצה להביא את המשיח אבל אין מספיק יהודים שמוכנים למשיח, אז חייבים להעיר אותנו וכמה שיותר מתעוררים כך יש פחות צרות ויותר ברכה והצלחה למתעורר ולכל עם ישראל.

סימן ב':  כל האידאולוגיות התנפצו. הקומוניזם, האידיאליזם, הציונות – אין אותם כיום כי כל דרך שהיא תוצרת ידי האדם היא קורסת במוקדם או במאוחר כי האדם איננו נצחי לכן גם מעשיו ורעיונותיו – שאינם על פי דרך התורה קורסים, רק התורה נשארה, היא עומדת כבר 3,000 שנה ותעמוד לנצח כי היא תוצרת ידי אלוקים שהוא נצחי.

סימן ג':  כל מה שסמכנו עליו מתפרק לנגד ענינו וכבר כמעט אי אפשר לסמוך על כלום

הצבא, הממשלה, הכנסת משרד התחבורה הבריאות או ראש הממשלה, אנשים שחשבנו שאולי אפשר לסמוך שיביאו לנו בטחון, פרנסה, שמירה בדרכים, בריאות  ואין להם פתרון כנגד הבעיות העולות והאדם נאלץ להתמודד מול מציאות זו ללא פיתרון והוא נשען רק על אלוקים, רק על בורא עולמים שעליו ניתן לסמוך ולבקש ולקבל עזרה מאיתו.

סימן ד': כתוב בנביאים על התקופה שלפני הגאולה ''והשלכתי רעב בארץ לא רעב ללחם ולא צמא למים אלא לשמוע את דברי ה'' – זו כבר מציאות, רואים ושומעים על הרבה יהודים שזכו להציל את עצמם ואת נשמתם מהאבדון הנצחי והם מכינים את עצמם לגאולה – וזה עצמו אחד מסמני הגאולה.

שאלה: מה זה אומר שיבוא המשיח וכיצד זה שייך אלי?

תשובה: בזמן המשיח זה יהיה עולם של אמת, עולם של טוהר, עולם של שמחה ועבודת ה'. לכן כל מי שלא הולך עכשיו בדרך שתהיה בימות המשיח ואינו מכין עצמו לכך – הוא לא יוכל להתקיים בימות המשיח.

התורה, המצוות, השבת, התפילין – זה אמת!!! 

זהו רצון ה' שגילה לנו בתורתו ומי שלא חי בחיים האלו לא מתאים ולא יכול להיות בזמן שהמשיח יתגלה, כמו שאסטרונאוט יעלה לירח בלי חליפת חלל האם יוכל לעמוד באטמוספירה? כך מי שחי בקדושה יכול להחזיק ולהיות מוכן לגאולה ומי שחי בטומאה, בתרבות הגויים, טלויזיה, וידאו, סרטים, הצגות, חילול שבת – הוא מטמא את נשמתו ומוחק מעצמו את האפשרויות להיות מוכן לגאולה.

אחי היקר, אני כותב לך מתוך אכפתיות. מתוך כאב ואהבה אליך. אין לי שום אינטרס אחר אתה לא מכיר אותי אני לא מכיר אותך אבל כיוון שאתה בן של מלך אח יקר ואהוב אני מתאמץ להביא מידע זה אליך על מנת שתציל את עצמך ואת כל מי שאתה יכול. 

אנא אני מתחנן מלב קרוע ומבקש קח את הדברים ברצינות (בדוק ושאל) ועשה התקדמות שתוביל לכך שתהיה מוכן לגאולה בשלמות ואפילו תכין את שאר אחינו היקרים שמטעים אותם ומאכילים ומרעילים את נשמתם.

שאלה: כשהמשיח יבוא אחזור בתשובה ואתחזק יותר?!

תשובה: איך אמרנו קודם "אל תאמר מחר פן יהיה מאוחר" והסיבה היא כיוון שבזמן הגאולה וכשהמשיח כבר יבוא, העולם יהיה אמת, לא תהיה בחירה בין טוב לרע – כל אחד מאיתנו ישאר לפי המצב הרוחני בו היה שרוי לפני הגאולה.

אלוקים רוצה אותנו עכשיו, שעכשיו נתעורר ונתחזק ולכן כל המכות והצרות הם איתותים חזקים לחזור עכשיו.

--------------------------------------------------------------

לכל מידע ביהדות בארץ פנו 

למרכז מידע יהדות טל: 025811911

--------------------------------------------------------------

יש לך שאלה בכל נושא בהלכה? 

צלצל לבית הוראה כל יום 

בין השעות 20.30- 19.00  טל:035747316

